**Päring - seminariruum ja toitlustus 31.10.2024**

Sotsiaalkindlustusameti laste heaolu osakonna asendushoolduse talitus soovib korraldada 31. oktoobril Tallinnas asendushoolduse parimate praktikate seminari, kus osaleb 60-100 inimest, kes vajavad sünkroontõlget ja toitlustust.

Esinejateks, kes vajavad ka majutust teie hotellis, on ingliskeelsed väliseksperdid ja kuulajaskonnaks Eesti asenduskodude juhid ning kohalike omavalitsuste sotsiaalosakondade juhid.

Palun teha pakkumus, võttes arvesse järgnevat.

Planeerime üritust sellise ajakavaga:

8.30 – 9.30 korraldusmeeskond kohal, ettevalmistus   
9.30 – 10.00 kogunemine (tee, kohv ja snäkid)  
10.00 – 10.15 sissejuhatus  
10.15 – 11.15 I ettekanne (osa 1)  
11.15 – 11.30 sirutuspaus (ilma snäkkideta)  
11.30 – 12.30 I ettekanne (osa 2)  
12.30 – 13.30 lõunapaus  
13.30 – 14.30 II ettekanne (osa 1)  
15.30 – 15.45 sirutuspaus (ilma snäkkideta)  
15.45 – 16.45 I ettekanne (osa 2)  
17.00 lahkumine

**Palun Teilt hinnapakkumist teie hotellis seminariruumile, kuhu mahuks korraga istuma 100 inimest, toitlustamisele ja esinejate majutamisele.**

Ruumis peaks olema tõlkeboks ehk **eraldi kabiin sünkroontõlkijatele, kust nad näevad esinejat, aga ei sega osalejaid**. Meie seminar on inglise keeles, tõlkijad (2 inimest) tõlgivad eesti keelde.

Vajalik on ekraan, millel esineja saaks kuvada arvutipilti (arvuti toome ise kaasa, teie poolt vajalik nii PC kui ka igaks juhuks Mac ühilduvus) ja üldheli.

Esinejatele on vajalik 2 peamikrofoni ja moderaatorile 1 käsimikrofon.

Esinejatel peaks olema laual vesi, samuti peaks olema osalejate jaoks kogu päeva jooksul saadaval vesi, paber, kirjutusvahendid.

Ideaalis võiks olla ruum klassiruumistiilis ehk laudadega, aga sobib ka teatristiilis. Palun mainige pakkumuses, kumba lahendust pakute.

Tõlkijatele vajaliku tehnika toob kaasa tõlkebüroo, aga peab arvestama, et nad vajavad selle paigaldamiseks koostööd teie hotelli tehnilise toega. Võimalik, et sünkroontõlkefirma tehnikud soovivad paigaldada ja tõlkijad testida tehnikat juba eelmisel õhtul, palun arvestage selle võimalusega.

**Toitlustus**

Hommikul saabujatele kohv, vesi, tee ja näiteks saiakesed, jogurt, müsli, marjad vms.

Lõuna buffee-stiilis arvestades ka sellega, et mõned osalejad võivad olla veganid.

**Majutus**

Palun pakkumust 4 inimese majutuseks teie hotellis eraldi tubades 2 ööd (üks öö enne, teine peale üritust) koos hommikusöökidega.

**Jään ootama Teie pakkumust!**

Pakkumust palun vastavalt antud pakkumuskutses väljatoodud inimeste maksimumarvule (100), sh palun kindlasti välja tuua seminariruumi hind, tehnika hind, ja toitlustuse hind (toitlustus nii kogusummana kui ka 1 inimese kohta). Inimeste täpsema arvu (nii osalejate kui ka esinejate arvu, kes ööbivad ja mitu ööd täpselt ööbivad) jm detailid täpsustame hiljem.

Palun märkige hinnapakkumuses summa käibemaksuta, käibemaksumäär, ning lõplik summa, mis sisaldab käibemaksu.

Riigiasutuse esindajana valime üldjuhul pakkumuste seast parima hinnaga pakkumuse.

Tingimused, mille alusel võtja valime:

Edukaks osutub madalaima hinnaga pakkuja (võrreldakse pakkumuste kogukulu, s.t hinda koos käibemaksuga). Sotsiaalkindlustusamet ei ole kohustatud teie käest tellima, kui leiab samaväärse pakkumuse soodsamalt.

Pakkumust ootame hiljemalt 12.04.2024 meiliaadressil [silja.kessler@sotsiaalkindlustusamet.ee](mailto:silja.kessler@sotsiaalkindlustusamet.ee)

*Üritust toetatakse ESF projektist „Laste ja perede toetamine“.*

Tänades

Silja Kessler

asendushoolduse teavituse peaspetsialist

laste heaolu osakond   
Sotsiaalkindlustusamet

[silja.kessler@sotsiaalkindlustusamet.ee](mailto:silja.kessler@sotsiaalkindlustusamet.ee)

+372 53 079 151